# Luis Alberto Fonseca Corrales

Luis Alberto Fonseca Corrales (San José, Costa Rica, 20 de setembre de 1983) és un futbolista costa-riqueny que actualment juga com a davanter pel Team Wellington del Campionat de Futbol de Nova Zelanda.

## Trajectòria esportiva
### Team Wellington

Luis Alberto Fonseca Corrales va iniciar la seva trajectòria esportiva a Nova Zelanda amb el Team Wellington el 2007. Va debutar amb el Team Wellington el 3 de novembre en un partit contra el Waitakere United a Fred Taylor Park que resultà en un 1 a 2 pel Team Wellington. Uns mesos després, va jugar en un partit el 6 de gener de 2008 contra el YoungHeart Manawatu en què marcà no tan sols el seu primer gol però el seu primer hat trick. El partit va acabar 0 a 8 pel Team Wellington. Al llarg de la temporada va jugar 18 partits i marcà 10 gols. La temporada següent va jugar un total de 16 partits i marcà 12 gols.

### Auckland City

En la temporada 2010-11 el costa-riqueny va ser fitxat per l'Auckland City. Aquella temporada va marcar 4 gols en un total de 19 partits. A més, va fer el seu debut en la Lliga de Campions de l'OFC en un partit contra l'AS Magenta de Nova Caledònia. Va entrar com a substitut en el 57è minut en un partit del 23 d'octubre que acabaria 3 a 0 pels neozelandesos. En la temporada 2011-12 ha jugat una desena de partits i jugà en un partit del Campionat del Món de Clubs de 2011 contra el Kashiwa Reysol del Japó. Va entrar com a substitut per Alex Feneridis en el 49è minut en un partit en què l'Auckland City acabaria perdent 2 a 0.

### Retorn al Team Wellington

A inicis del 2013, per raons familiars, Corrales se'n retornà a Wellington i allí va passar a formar part del Team Wellington de nou.

## Palmarès

* Lliga de Campions de l'OFC (2): 2010-11, 2011-12.

## Referències

* ↑ (anglès) «Luis Corrales – Player profile». Transfermarkt.co.uk. [Consulta: 04/03/2012.]
* ↑ (anglès) «Player Profile – Luis Corrales Arxivat 2010-05-18 a Wayback Machine.». TW.org.nz. [Consulta: 04/03/2012.]
* ↑ (anglès) Pearce, Bob: «Halstead the hero for Wellington Arxivat 2012-02-08 a Wayback Machine.». Campionat de Futbol de Nova Zelanda. [Publicació: 03/11/2007.] [Consulta: 04/03/2012.]
* ↑ (anglès) Galuszka, Jonathan: «YoungHeart humbled by rampant Wellington Arxivat 2012-02-13 a Wayback Machine.». Campionat de Futbol de Nova Zelanda. [Publicació: 06/01/2008.] [Consulta: 04/03/2012.]
* ↑ (anglès) «Luis Corrales – Performance data – 07/08». Transfermarkt.co.uk. [Consulta: 04/03/2012.]
* ↑ (anglès) «Luis Corrales – Performance data – 08/09». Transfermarkt.co.uk. [Consulta: 04/03/2012.]
* ↑ (anglès) «2011 O-League Match Summary – Auckland City FC vs AS Magenta Arxivat 2012-04-04 a Wayback Machine.». Confederació de Futbol d'Oceania. [Consulta: 04/03/2012.]
* ↑ (anglès) «FIFA Club World Cup: Kashiwa Reysol 2:0 Auckland City FC – Report Arxivat 2012-04-10 a Wayback Machine.». FIFA.com. [Consulta: 04/03/2012.]
* ↑ «El Kashiwa derrota l'Auckland (2-0) i s'enfrontarà al Monterrey als quarts del Mundial de Clubs». Ara.cat. [Publicació: 08/12/2011.] [Consulta: 04/03/2012.]
* ↑ (anglès) «Transfer Window - ASB Premiership movers and shakers». Campionat de Futbol de Nova Zelanda. [Publicació: 18/01/2013.] [Consulta: 20/01/2013.]

## Vegeu també

* Futbol a Costa Rica
* Futbol a Nova Zelanda
* Campionat de Futbol de Nova Zelanda

## Enllaços externs

* (anglès) Informació sobre Luis Alberto Fonseca Corrales a la pàgina web oficial de la FIFA Arxivat 2012-02-13 a Wayback Machine.
* (anglès) Informació sobre Luis Alberto Fonseca Corrales a transfermarkt.co.uk